عراق-ین پایتاختی باغداد-دا حکومت علیهینه نوماییش‌لر کئچیرن آکسیاچی‌لار ایستعفا ائدن باش ناظیر عادل عبدالمهدی‌دن سونرا یئنی حکومت باشچی‌سی‌نین معین ائدیله بیلمه‌مه‌سی سببیندن پرزیدنت بهرام صالح و مجلیس صدری محمد حلبوسی‌یه اعتراضلارینی بیلدیریب‌لر.
باغدادین مرکزین‌دکی تحریر میدانینداکی نوماییشچی‌لر موجود نامیزدلردن بیرینه یئنی حکومت قورماسی اوچون گؤزلنیلن تکلیفی تقدیم ائتمه‌ین پرزیدنت صالح و مجلیس صدری حلبوسی‌نی تنقید ائدیب‌لر.
سوسیال شبکه‌ده یاییلان گؤرونتولره گؤره ایسه، باغداد-داکی نوماییشچی‌لر تز-تز "بهرام و حلبوسی، نوبه سیزده‌دیر" دئیه شعارلار سسلندیریب‌لر.
عراق-ین آنایاساسینا گؤره 15 گون عرضینده بیر نامیزده حکومتی قورما وظیفه‌سی تاپشیرما‌لی‌دیر.
بو مدت دسامبرین 19-دا ساعت 24.00-دا باشا چاتدی.
صالحین حکومتی قورما وظیفه‌سی تاپشیردیغی نامیزدین مجلیسده تصدیقلنمه‌سی ده لازیم‌دیر.
